**Stanovy záujmového združenia právnických osôb**

 **Slovenská batériová aliancia**

 **skratka SBaA**

 Nadväzujúc na Spoločné vyhlásenie po inauguračnom stretnutí Slovenskej batériovej aliancie zo dňa 5.10.2018, ktoré položilo základ pre spoluprácu medzi verejným a súkromným sektorom, inovátormi, akadémiou a finančnými inštitúciami s cieľom reálne sa podieľať na hodnotovom reťazci batérií v Európe, bol Zakladateľskou zmluvou zo dňa ........ založený klaster ako záujmové združenie právnických osôb, pôsobiace v oblasti budovania a podpory inovatívneho a konkurencieschopného batériového ekosystému na Slovensku.

**Článok I.**

**Názov, právne postavenie, pôsobnosť a sídlo združenia**

* 1. Názov združenia je Slovenská batériová aliancia, skratka SBaA, anglický názov Slovak

 Battery Alliance ( ďalej aj ako „združenie“ alebo „SBaA)“.

* 1. Združenie je záujmovým združení právnických osôb založeným podľa ust. § 20f

 a násl. Občianskeho zákonníka. Združenie je právnickou osobou s právnou

 subjektivitou. Združenie nie je podnikateľským subjektom, podnikateľské aktivity

 budú realizované výlučne za účelom dosiahnutia cieľov združenia ako doplnková

 aktivita, ktorá môže pomôcť zabezpečiť finančné potreby združenia a podporiť tak

 jeho ďalší rozvoj.

* 1. Združenie ako klaster sa chápe ako koncentrované zoskupenie nezávislých,

regionálne a nadregionálne prepojených právnických osôb a pridružených inštitúcií, s potenciálom zvyšovať ich konkurencieschopnosť.

* 1. Združenie je splnomocnené v súlade s týmito Stanovami jednať v spoločnom mene

členov združenia a zastupovať ich spoločné záujmy navonok. Združenie nie je oprávnené členov zastupovať vo veciach, ktoré patria výlučne do ich kompetencie.

* 1. Svoju činnosť združenie vyvíja na území Slovenskej republiky a aj v zahraničí.
	2. Sídlom združenia je **............................................**

**Článok II.**

**Predmet činnosti združenia**

1. Hlavnou úlohou združenia je podporovať dlhodobú konkurencieschopnosť, spájanie

a mobilizovanie zdrojov svojich členov za účelom etablovania inovatívneho a konkurencieschopného batériového ekosystému na Slovensku a prostredníctvom týchto aktivít zvýšiť povedomie o význame tohto ekosystému v priemysle na Slovensku aj v zahraničí.

1. Združenie zabezpečuje spoločné vystupovanie a prezentáciu svojich členov v úlohách

združenia navonok, spoločnú prezentáciu na odborných a iných podujatiach a zastupovanie pred štátnymi, samosprávnymi a inými orgánmi a inštitúciami.

1. Za účelom plnenia svojej hlavnej úlohy vykonáva najmä tieto činnosti a plní ciele:
2. Podporuje slovenskú produkciu batérií so zásahom najmä automobilového priemyslu, ale aj iných oblastí dopravy a priemyslu;
3. Pôsobí ako priemyselný klaster s cieľom rozvoja inovácií v oblasti svojej činnosti a medzinárodnej spolupráce;
4. Podporuje tvorbu nových pracovných miest v oblasti svojej činnosti;
5. Podieľa sa na hodnotovom reťazci batérií v Európe a vytvára tak protiváhu trendov ázijských trhov;
6. Úzko spolupracuje s priemyselnými hráčmi a inovátormi Európskej Batériovej Aliancie (EBA), ako aj ďalších medzinárodných združení a organizácií;
7. Zvyšuje povedomie o čistých energetických systémoch a význame batériového ekosystému a podporuje rozvoj inovácií v tejto oblasti;
8. Podporuje a skvalitňuje vzdelávanie v oblasti elektromobility a energetiky, a tak výchovu nových odborníkov, ako aj vedomostnú úroveň zástupcov svojich členov;
9. Podporuje medzinárodnú výmenu informácií, transfer technológií, zavádzanie inovácií a nadväzovanie odborných partnerstiev prínosných pre budovanie batériového ekosystému na Slovensku;
10. Vytvára a aktualizuje databázu subjektov zaoberajúcich sa a pôsobiacich v oblasti výroby a výskumu batérii a súvisiacich témach osobitne so zameraním pre automobilový priemysel;
11. Využíva možnosti čerpania EU fondov a iných európskych finančných zdrojov pre dosahovanie cieľov klastra;
12. Podporuje výskumno-vývojové projekty a zavádzanie inovácií v oblasti elektromobility, uskladňovania energie a vodíkových systémov;
13. Podieľa sa a iniciuje štúdie v oblasti batériového ekosystému v spolupráci s univerzitami, školami a expertmi najmä v oblastiach – elektromobilita, uskladňovanie energií a vodíkové systémy;
14. Organizuje odborné podujatia, semináre a konferencie na tému cieľov združenia;
15. Zapája sa do legislatívnych procesov a pripomienkových konaní pri vydávaní právnych predpisov a iných záväzných dokumentov, ktoré sa dotýkajú činnosti členov združenia v rámci stanovených cieľov klastra.

**Článok III.**

**Členstvo v združení**

1. Členmi združenia sú právnické osoby, ktoré súhlasili s predmetom činnosti združenia

 a týmito Stanovami a boli schválení ako členovia rozhodnutím Predsedníctva.

1. Podmienkou vzniku nového členstva pre pristupujúceho člena je doručenie písomnej

prihlášky, ktorou potvrdzuje záujemca o členstvo súhlas so Stanovami a zaviaže sa plniť práva a povinnosti člena združenia. Vznik členstva odsúhlasuje Predsedníctvo.

1. Na členstvo v SBaA nie je právny nárok.
2. Zakladajúcimi členmi združenia sú právnické osoby, ktoré podpísali dňa ..........

zakladateľskú zmluvu združenia. Práva zakladajúcich členov majú aj univerzity a vysoké školy bez ohľadu, či boli zakladajúcimi alebo pristupujúcimi členmi.

1. Členovia združenia voči združeniu konajú prostredníctvom svojich štatutárnych

 zástupcov alebo zástupcov na to písomne splnomocnených.

1. Aktuálny zoznam členov vedie Predsedníctvo a zapisuje do neho každého

 pristupujúceho člena ku dňu vydania rozhodnutia o vzniku členstva.

1. Členstvo v združení zanikne:
2. vystúpením na základe doručenia písomného oznámenia člena združenia,

adresovaného Predsedníctvu združenia, pričom účinky vystúpenia nastávajú uplynutím príslušného kalendárneho roka, v ktorom bolo oznámenie o vystúpení Predsedníctvu doručené.

1. vylúčením z dôvodov porušovania Stanov združenia, konania proti záujmov

združenia alebo z dôvodu poškodzovania dobrého mena združenia

s účinnosťou odo dňa doručenia odôvodneného písomného oznámenia o vylúčení, vydaného Predsedníctvom, vylúčenému členovi združenia,

1. dňom vstupu člena do iného združenia, ktorého ciele a úlohy sú v rozpore

 s cieľmi SBaA, o čom rozhodne Predsedníctvo,

1. zánikom člena ako právnickej osoby,
2. zánikom združenia.

**Článok IV.**

**Práva a povinnosti členov združenia**

1. Práva a povinnosti člena združenia vykonáva štatutárny zástupca člena, ním

 splnomocnená osoba alebo iný poverený zástupca.

1. Člen združenia má právo najmä:
2. podieľať sa na plnení úloh a cieľoch združenia,
3. voliť a byť volený do orgánov združenia za podmienok uvedených v Stanovách,
4. zúčastňovať sa činnosti združenia a byť informovaný o činnostiach združenia

a rozhodnutiach Predsedníctva,

1. dávať podnety a návrhy orgánom združenia,
2. zúčastňovať sa na zasadnutiach najvyššieho orgánu združenia

– Valné zhromaždenie s jedným hlasom,

1. využívať výhody, ktoré združenie svojim členom poskytuje alebo sprostredkuje,
2. upozorňovať orgány združenia na nedostatky a dávať podnety na ďalšiu činnosť.

3. Člen združenia je povinný hlavne:

1. dodržiavať Stanovy združenia a aktívne sa podieľať na plnení úloh združenia,
2. plniť uznesenia a rozhodnutia orgánov združenia,
3. platiť členské príspevky v určenej výške a termíne podľa týchto Stanov,
4. podieľať sa na činnosti orgánov združenia, do ktorých bol ako člen zvolený,
5. dodržiavať všeobecné zásady podnikateľskej a profesionálnej etiky a chrániť

 záujmy združenia.

1. Členské príspevky sú členovia povinní uhrádzať vždy na daný rok vopred najneskôr

 do 31. januára daného roka a to vo výške určenej rozhodnutím Predsedníctva, pričom

celkom určené a uhradené členské musí byť minimálne vo výške predpokladaných nákladov združenia na daný rok.

1. Prvé členské príspevky budú zakladajúcimi členmi uhradené do 15 dní od dňa rozhodnutia

Predsedníctva o ich výške na daný prvý kalendárny rok resp. jeho časť. Pristupujúci člen je povinný v súlade s týmito Stanovami uhradiť členský príspevok vo výške určenej Predsedníctvom na daný rok do 30 dní od dňa rozhodnutia Predsedníctva o jeho členstve.

1. Členské príspevky sú uhrádzané bezhotovostne na účet združenia, v jednej splátke alebo

na základe súhlasu Predsedníctva najviac v štyroch splátkach s určeným termínom

splatnosti jednotlivých splátok v priebehu daného kalendárneho roka.

1. Od členského príspevku sú oslobodení členovia, ktorými sú školy, univerzity, vedecké

a výskumné verejnoprávne alebo štátne organizácie, príspevkové alebo rozpočtové

organizácie.

**Článok V.**

**Orgány združenia**

1. Orgánmi združenia sú:
2. Valné zhromaždenie
3. Predsedníctvo
4. Komisia odborníkov
5. Dozorná rada
6. Združenie podľa potreby vytvára svoje pracovné komisie a pracovné skupiny.

O ich zriadení, zložení, činnosti, cieľoch a úlohách rozhoduje Predsedníctvo ako výkonný

orgán združenia.

**Článok VI.**

**Valné zhromaždenie**

1. Valné zhromaždenie členov združenia je jeho najvyšším orgánom a je tvorené

zo všetkých členov združenia zastúpených ich splnomocneným alebo štatutárnym zástupcom.

1. Valné zhromaždenie najmä:
2. navrhuje a schvaľuje zmenu Stanov,
3. volí a odvoláva členov Predsedníctva ,
4. schvaľuje indikatívny plán činnosti na daný rok a ročnú výročnú správu,
5. schvaľuje rámcový rozpočet združenia na nasledujúci kalendárny rok a ročnú správu o hospodárení združenia za predchádzajúci ukončený kalendárny rok,
6. rozhoduje o zrušení združenia a určuje orgán zodpovedný za majetkové vysporiadanie pri zrušení združenia,
7. navrhuje Predsedníctvu členov Komisie odborníkov,
8. volí a odvoláva členov Dozornej rady.
9. Valné zhromaždenie zvoláva Predsedníctvo podľa potreby, a to písomnou pozvánkou

doručenou minimálne 15 dní pred konaním valného zhromaždenia. Valné zhromaždenie sa zvoláva najmenej raz ročne.

1. Valné zhromaždenie rozhoduje nadpolovičnou väčšinou prítomných členov na zasadnutí

 Valného zhromaždenia.

1. Rozhodnutia Valného zhromaždenia môžu byť prijímané aj hlasovaním per rollam

s využitím emailovej komunikácie, ktorú zabezpečuje Predsedníctvo.

1. Valné zhromaždenie je uznášaniaschopné, ak je prítomná nadpolovičná väčšina všetkých

členov.

1. Zo zasadnutí Valného zhromaždenia sa vyhotovuje zápis a podpisuje ho predseda Valného

 zhromaždenia a zapisovateľ, ktorých si zvolí Valné zhromaždenie.

**Článok VII.**

**Predsedníctvo**

1. Predsedníctvo je výkonným orgánom združenia, ktoré za svoju činnosť zodpovedá

 Valnému zhromaždeniu združenia. Predsedníctvo riadi činnosť združenia v období medzi

 zasadnutiami Valného zhromaždenia a schádza sa najmenej dvakrát ročne.

2. Predsedníctvo má najmenej 5 členov, ktorí sú zástupcami členov združenia a volení

 Valným zhromaždením na obdobie 4 rokov. Zakladajúci členovia môžu mať v Predsedníctve viacerých zástupcov.

3. Rokovanie predsedníctva zvoláva a riadi predseda, ktorý je volený členmi Predsedníctva.

 Prvé Predsedníctvo je zložené zo zástupcov všetkých zakladajúcich členov. Pristupujúci

 člen môže nominovať jedného zástupcu do volieb Predsedníctva najskôr po uplynutí

 jedného roku jeho členstva v združení. Pri voľbe členov Predsedníctva sa uplatňuje

 zásada, že nadpolovičná časť členov musí byť zvolená zo zástupcov zakladajúcich členov.

4. Rozhodnutia a uznesenia Predsedníctva sú prijaté, ak s nimi súhlasí nadpolovičná väčšina

 členov. Každý člen Predsedníctva je oprávnený byť na základe písomného splnomocnenia

 zastúpený na zasadnutí Predsedníctva iným členom Predsedníctva alebo iným písomne

 splnomocneným zástupcom.

5. Predsedníctvo združenia najmä:

1. zabezpečuje činnosť združenia,
2. volí a odvoláva predsedu združenia, ktorý je štatutárnym zástupcom združenia,
3. zvoláva a obsahovo pripravuje rokovania Valného zhromaždenia,
4. vypracováva plán činnosti združenia, správu o činnosti, návrh rámcového rozpočtu

a správu o hospodárení združenia, schvaľuje indikatívny plán rozpočtu podľa rámcového rozpočtu na daný kalendárny rok,

1. rozhoduje o výške členských príspevkov pre daný kalendárny rok;
2. rozhoduje o prijatí a vylúčení člena združenia,
3. menuje výkonného riaditeľa združenia, ak Predsedníctvo rozhodne o zriadení tejto

 funkcie,

1. menuje členov Komisie odborníkov a zabezpečuje jej činnosť,
2. rozhoduje o zrušení združenia, ak sa Valné zhromaždenie združenia nezíde do

 troch mesiacov, aby rozhodlo o zrušení združenia,

1. pokiaľ rozhodne o zrušení združenia s likvidáciou menuje likvidátora.

6. Predsedníctvo môže na zabezpečenie svojej činnosti:

1. zriadiť sekretariát združenia,
2. zriadiť funkciu výkonného riaditeľa združenia,
3. ustanovovať pracovné skupiny a pracovné komisie.

7. Funkcia člena Predsedníctva zaniká uplynutím obdobia, na ktoré bol zvolený, úmrtím,

 zánikom členstva člena združenia, ktorého zastupoval, vzdaním sa funkcie formou písomného oznámenia Predsedníctvu alebo odvolaním z funkcie Valným zhromaždením z dôvodov opakovaného porušenia Stanov a konania v rozpore so záujmami združenia Účinky vzdania sa funkcie nastávajú dňom najbližšieho zasadnutia Predsedníctva.

**Článok VIII.**

**Predseda**

1. V mene združenia je oprávnený konať samostatne ako štatutárny zástupca v súlade

so Stanovami predseda združenia, ktorý je volený  členmi Predsedníctva zo zástupcov členov Predsedníctva na obdobie 4 rokov.

1. Predseda najmä :
2. zastupuje združenie ako štatutárny zástupca,
3. zvoláva a riadi zasadnutia Predsedníctva,
4. zabezpečuje administratívu a bežnú činnosť združenia,
5. zúčastňuje sa za združenie odborných podujatí,
6. zabezpečuje personálne a technické kapacity združenia,
7. Funkcia predsedu zaniká uplynutím obdobia, na ktoré bol zvolený, úmrtím, zánikom

členstva člena združenia, ktorého zastupoval, vzdaním sa funkcie formou písomného oznámenia Predsedníctvu alebo odvolaním z funkcie Predsedníctvom z dôvodov opakovaného porušenie Stanov a konania v rozpore so záujmami združenia. Účinky vzdania sa funkcie nastávajú dňom najbližšieho zasadnutia Predsedníctva.

**Článok IX.**

**Komisia odborníkov**

1. Komisia odborníkov je poradný orgán Predsedníctva tvorený z významných odborníkov

 pôsobiacich v odborných témach predmetu činnosti združenia.

1. Komisia odborníkov zabezpečuje odborné činnosti pre združenie, a to najmä

 vypracovávanie analýz, odborných stanovísk, stratégií, podkladov pre legislatívne procesy

 a pod..

1. Komisia odborníkov má najmenej 3 členov menovaných Predsedníctvom.

**Článok X.**

 **Dozorná rada**

1. Dozorná rada je kontrolný orgán združenia, ktorý za svoju činnosť zodpovedá Valnému

 zhromaždeniu.

2. Členstvo v Dozornej rade je nezlučiteľné s členstvom v Predsedníctve. Členov Dozornej rady

volí a odvoláva na obdobie 4 rokov Valné zhromaždenie. Prvých členov Dozornej rady zvolí prvé riadne Valné zhromaždenie.

3. Dozorná rada má najmenej 3 členov, ktorí spomedzi seba volia predsedu. Dozorná rada sa schádza najmenej jedenkrát ročne. Jej rokovanie zvoláva a riadi predseda.

4. Rozhodnutia a uznesenia Dozornej rady sú prijaté, ak s nimi súhlasí nadpolovičná väčšina členov Dozornej rady.

5. Dozorná rada najmä:

1. kontroluje hospodárenie združenia,
2. upozorňuje Predsedníctvo na nedostatky a navrhuje riešenia na ich odstránenie,
3. kontroluje dodržiavanie Stanov združenia.

6. Funkcia člena Dozornej rady zaniká uplynutím obdobia, na ktoré bol zvolený, úmrtím, vzdaním sa funkcie formou písomného oznámenia Predsedovi združenia alebo odvolaním z funkcie Valným zhromaždením z dôvodov opakovaného porušenie Stanov a konania v rozpore so záujmami združenia. Účinky vzdania sa funkcie nastávajú dňom doručenia oznámenia o vzdaní sa funkcie.

**Článok XI.**

**Hospodárenie združenia**

1. Združenie hospodári s hnuteľným a nehnuteľným majetkom. Hospodárenie uskutočňuje podľa schváleného indikatívneho rozpočtu Predsedníctvom a upresneniami rozpočtu. Za hospodárenie združenia zodpovedá Predsedníctvo.

2. Zdrojmi majetku sú najmä:

1. členské príspevky,
2. dary,
3. dotácie, granty, príspevky,
4. podiel zo zaplatenej dane z príjmu,
5. výnosy z majetku združenia,
6. výnosy z podnikateľskej činnosti združenia.

3. Vedenie účtovníctva združenia, financovanie činnosti združenia podľa indikatívneho rozpočtu a bežnú administratívnu činnosť zabezpečuje predseda, alebo výkonný riaditeľ ak je menovaný, a  o  stave rozpočtu, príjmoch a výdavkoch informuje Predsedníctvo.

**Článok XII.**

**Zrušenie združenia**

1. Združenie sa zrušuje dobrovoľným rozpustením, zlúčením s inými organizáciami alebo

 právoplatným rozhodnutím súdu o jeho zrušení.

1. Pri zrušení združenia je nutné vykonať likvidáciu, ak majetok združenia neprechádza

 na právneho nástupcu. Likvidáciu vykoná likvidátor menovaný Predsedníctvom.

1. Združenia zaniká výmazom z registra združení vedeného registrovým úradom.

**Článok XIII.**

**Záverečné ustanovenia**

1. Stanovy nadobúdajú účinnosť dňom ich schválenia Valným zhromaždením združenia a prvé

 Stanovy dňom podpísania Zakladateľskej zmluvy združenia.

1. Združenie vzniká právoplatnosťou rozhodnutia registrového úradu.

V Bratislave dňa .............................